b"\n_START_ARTICLE_\nHermetizem\n_START_SECTION_\nZgodovina\n_START_PARAGRAPH_\nCorpus Hermeticum_NEWLINE_Po stoletjih nazanimanja za hermetizem, kakor tudi za vse druge poganske religije, je Zahod ponovno odkril hermetizem leta 1460 poKr., ko je neki mo\xc5\xbe po imenu Leonardo prinesel Corpus Hermeticum v Pistoio. Bil je eden izmed mnogih slov, ki jih je po evropskih samostanih odposlal vladar Pistoe, Cosimo de'Medici, da bi poiskali zgubljene anti\xc4\x8dne spise. _NEWLINE_V za\xc4\x8detku so predvidevali, da hermeti\xc4\x8dni spisi segajo v \xc4\x8das pred Platonom in Mojzesom, a je hermetizem izgubil ve\xc4\x8dino svojega bli\xc5\xa1\xc4\x8da, ko je leta 1614 \xc5\xa1vicarski filolog, Isaac Casaubon opravil analizo jezikovnega stila hermeti\xc4\x8dnih besedil in pri\xc5\xa1el do zaklju\xc4\x8dka, da so bili spisi zapisani v prvih stoletjih prvega tiso\xc4\x8dletja n.\xc5\xa1. U\xc4\x8denjaki, ki so opravili jezikovne analize gr\xc5\xa1kih besedil, so pri\xc5\xa1li do podobnih zaklju\xc4\x8dkov. Walter Scott jih je postavil v \xc4\x8das kmalu po letu 200 n.\xc5\xa1., medtem ko jih je Sir W. Flinders Petrie umestil med letnici 200 in 500 pr.Kr. Plutarhova omemba Hermesa Trismegista se\xc5\xbee v prvo stoletje poKr. (1-100 poKr.), kar pomeni, da je Scott delo datiral po njegovem pravem datumu. _NEWLINE_Leta 1945 so hermeti\xc4\x8dne spise na\xc5\xa1li med zapisi v bli\xc5\xbeini Nag Hammadija, in sicer v obliki enega od pogovorov med Hermesom in Asklepijem iz Corpusa hermeticuma ter besedilo o hermenevti\xc4\x8dnih \xc5\xa1olah misterijev, O Ogdoadi in Eneadi, napisanih v koptskem jeziku, zadnji obliki zapisa egip\xc4\x8danskega jezika.\n_START_SECTION_\nHermetizem kot religija\n_START_PARAGRAPH_\nSvoje vere vsi hermenevtiki ne smatrajo kot religijo. Mnogi jih interpretirajo kot sebi lastno kr\xc5\xa1\xc4\x8danstvo, budizem, judaizem ali islam z dodatkom misti\xc4\x8dnih idej. Spet drugi trdijo, da imajo vse velike religije v svojem osr\xc4\x8dju vsaj nekaj misti\xc4\x8dnih resnic in da vse religije ka\xc5\xbeejo na ezoteri\xc4\x8den pridih hermetizma. _NEWLINE_Tobias Churton, ki preu\xc4\x8duje obskurna verska gibanja, trdi, da je \xc2\xbbhermenevti\xc4\x8dna tradicija zmerna ter fleksibilna in zato predstavlja strpno filozofsko raligijo, vero v (vseprisoten) um, pre\xc4\x8di\xc5\xa1\xc4\x8deno sprejetje Boga, kozmosa v samem sebi in nudi veliko pozitivne koraj\xc5\xbee za spiritualnega iskalca, skaratka vse, \xc4\x8desar u\xc4\x8denec ne more dobiti nikjer drugje.\xc2\xab\n_START_SECTION_\nVerska in filozofska besedila\n_START_PARAGRAPH_\n\xc4\x8cetudi je bilo Hermesu Trismegistu po krivem pripisano avtorstvo veliko ve\xc4\x8d besedil, hermanevtiki obi\xc4\x8dajno trdijo, da je avtor 42 knjig. A kakorkoli \xc5\xbee, ve\xc4\x8dina knjig je bila po izro\xc4\x8dilih uni\xc4\x8dena v po\xc5\xbearu Velike aleksandrijske knji\xc5\xbenice. Obstaja tudi razprava o tem, kdo je to knji\xc5\xbenico uni\xc4\x8dil. Glej Velika aleksandrijska knji\xc5\xbenica za ve\xc4\x8d informacij.   _NEWLINE_Obstajajo tri poglavitna dela, ki predstavljajo \xc5\xa1iroko znana besdila za hermeti\xc4\x8dna prepri\xc4\x8danja:_NEWLINE_Corpus Hermeticum predstavlja osnovo in najbolj znano besedilo, sestavljeno iz zgoraj omenjenih gr\xc5\xa1kih spisov. \xc5\xa0estnajst knjig je zapisnaih kot dialog med Hermesom in vrsto drugih udele\xc5\xbeencev. Prvi dialog poteka med Pojmandrom (znanem tudi kot Nous in Bog) in Hermesom, ki bi se naj bil pravkar prebudil iz meditativnega stanja ter predstavlja prvi Hermesov stik z Bogom. Pojmander Hermesa u\xc4\x8di skrivnosti univerzuma in vse kasnej\xc5\xa1e knjige v glavnem opisujejo kako Hermes u\xc4\x8di druge, kot na primer Asklepija in svojega sina Tat-a.  _NEWLINE_Emerald Tablet Hermesa Trismegista predstavlja kratko delo, katerega bistvo predstavlja v okultisti\xc4\x8dnih krogih zelo znani t\xc3\xa9rmin: \xc2\xbbKakor zgoraj, tako spodaj\xc2\xab. Vsebinsko-opisni prevod te besede iz izvirnika, kot ga je opravila Dennis W. Hauck se glasi: \xc2\xbbTisto, kar je spodaj odgovarja tistemu, kar je zgoraj, in tisto, kar je zgoraj, odgovarja tistemu, kar je spodaj, da bi izpolnilo \xc4\x8dude\xc5\xbe Enega\xc2\xab.  _NEWLINE_Plo\xc5\xa1\xc4\x8da tudi omenja tri dele modrosti celotnega univerzuma, znanje o katerih Hermes pripisuje sebi in zaradi \xc4\x8desar je prejel ime Trismegist (trikrat veliki, ali Ao-Ao-Ao, kar pomeni \xc2\xbbnajve\xc4\x8dji\xc2\xab). _NEWLINE_Po pripovedih, je to plo\xc5\xa1\xc4\x8do na\xc5\xa1el Aleksander Veliki v Hebronu, menda na grobnici Hermesa. Tak\xc5\xa1na vsebina izro\xc4\x8dila seveda pomeni, da je bil Hermes smrtnik, ne glede na to, ali mu je bilo resni\xc4\x8dno tako ime. _NEWLINE_Kibalijon: Hermeti\xc4\x8dna filozofija je knjiga, ki je iz\xc5\xa1la leta 1912. Izdale so jo tri osebe, ki so se poimenovale \xc2\xbbTrije posve\xc4\x8denci\xc2\xab\xc2\xa0in njihovo identiteto menda danes \xc5\xbee poznamo. Govori se, da je knjiga obstajala \xc5\xbee pred izidom v ustni obliki, pri \xc4\x8demer je kro\xc5\xbeila v razli\xc4\x8dnih okultnih \xc2\xbbkrogih\xc2\xab\xc2\xa0ali skupinah. V tej knjigi je razlo\xc5\xbeenih mnogo hermeti\xc4\x8dnih na\xc4\x8del.  _NEWLINE_Ob tem obstaja \xc5\xa1e Thotova knjiga, katere avtor je prav tako Hermes Trismegist.\n_START_SECTION_\nTrodelna modrost univerzuma\n_START_PARAGRAPH_\nHermes Trismegist nosi ime Tristmegist, kar pomeni \xc2\xbbTrikratveliki\xc2\xab\xc2\xa0ali \xc2\xbbTrikratnajve\xc4\x8dji\xc2\xab, kajti, kakor trdi v delu Emerald Tablet Hermesa Trismegista, pozna tri dele modrosti celotneg univerzuma. Trije deli modrosti univerzuma so alkemija, astrologija in teurgija. _NEWLINE_Alkemija - Gibanje Sonca - Za hermanevtiko alkemija ne predstavlja postopek spremembe dejanskega svinca v dejansko zlato, temve\xc4\x8d poskus \xc4\x8dloveka, da se spremeni iz osnovnega \xc4\x8dloveka (ki ga simbolizira svinec) v mojstra (ki ga simbolizira zlato). Razli\xc4\x8dne stopnje kemi\xc4\x8dne destilacije in fermentacije, med njimi, so metafore za Veliko Delo (lat. Magnum Opus), ki se izvaja na du\xc5\xa1i. _NEWLINE_Astrologija - Gibanje Lune - Hermes trdi, da je Zoroaster odkril ta del modrosti celotnega univerzuma, astrologijo, in o njej pou\xc4\x8dil ljudi. Po hermetizmu je zelo verjetno, da imajo gibanja planetov pomen tudi zunaj zakonov fizike in so pravzaprav metafore za simbole v umu Vsega, ali Boga. Astrologija vpliva na Zemljo, a ne narekuje na\xc5\xa1ih dejanj in \xc4\x8dlovek dobi modrost, ko ugotovi, kaj ti vplivi so in kako mora z njimi ob\xc4\x8devati. _NEWLINE_Teurgija - Gibanje zvezd - V kolikor sodimo po delu Apologija, avtorja Giovannija Pica della Mirandola obstajata dve vrsti magije, ki si povsem nasprotujeta. Prva se imenuje \xce\xb3\xce\xbf\xce\xb7\xcf\x84\xce\xb5\xce\xb9\xce\xb1, Go\xc3\xabtia, ali \xc4\x8drna magija in je v povezavi z zlimi duhovi (kot na primer demoni). Druga je teurgija, bo\xc5\xbeja magija, ki je v povezavi z bo\xc5\xbejimi duhovi (kot so na primer angeli, nadangeli, Bog). _NEWLINE_Besedo teurgija prevajamo kot \xc2\xbbZnanost ali umetnost bo\xc5\xbejih del\xc2\xab\xc2\xa0in predstavlja prakti\xc4\x8dni vidik hermeti\xc4\x8dne umetnosti alkemije. \xc5\xa0e ve\xc4\x8d, alkemija predstavlja\xc2\xabklju\xc4\x8d\xc2\xab\xc2\xa0do teurgije, kon\xc4\x8dni cilj, tj. zdru\xc5\xbeitev z vi\xc5\xa1jimi sobitji, kar kon\xc4\x8dno vodi do dosega Bo\xc5\xbeje zavesti. _NEWLINE_Hermeti\xc4\x8dna verovanja_NEWLINE_Hermenevtika je panentisti\xc4\x8dni verski sistem, ki u\xc4\x8di, da obstaja En Bog oziroma en \xc2\xbbVzrok\xc2\xab, katerega del je vse, kar obstaja. Ta verski sistem bi naj izviral iz Egipta in ima mo\xc4\x8dne filozofske vezi s to de\xc5\xbeelo. Po svoje hermetika pripada tudi tisti miselni usmeritvi, ki trdi, da v univerzumu obstajajo tudi bitja kot so angeli, demoni, sestopljeni u\xc4\x8deniki in elementalna bitja. _NEWLINE_Manly P. Hall, prostozidar 33. stopnje in hermetski u\xc4\x8denjak trdi, da je hermetika prvenstveno navdihnila tri gibanja, in sicer Iluminate, Prostozidarje in Rosnokri\xc5\xbenarje. _NEWLINE_Bog in resni\xc4\x8dnost_NEWLINE_Z vidika hermetike je vse v umu Vsega, hermetiti\xc4\x8dne koncepcije Boga, kakor je izpovedana v Kibalionu: \xc2\xbbDali smo vam hermeti\xc4\x8dne nauke upo\xc5\xa1tevajo\xc4\x8d mentalno naravo univerzuma - resnice, da 'je univerzum mentalen - vsebovan v Umu VSEGA'\xc2\xab._NEWLINE_Vsakdo in vse v univerzumu je del te entitete. Ker je vse mentalno, je tudi vibracija. Vse vibracije vibrirajo od najgostej\xc5\xa1ih fizi\xc4\x8dnih delcev, skozi mentalna stanja, do najvi\xc5\xa1jih spiritualnih vibracij. V hermetiki je edina razlika med razli\xc4\x8dnimi stanji fizi\xc4\x8dne snovi, njihovo mentalnostjo in spiritualnostjo, frekvenca njihovih vibracij. Vi\xc5\xa1ja kot je, bolj je oddaljena od bazne materije. _NEWLINE_Klasi\xc4\x8dni elementi_NEWLINE_\xc5\xa0tirje klasi\xc4\x8dni elementi zemlje, vode, zraka in ognja se v alkemiji pogosto uporabljajo in tudi v knjigi Corpus Hermeticum so pogosto omenjeni."